It-tabib Frank Portelli għadda l-opinjoni tiegħu dwar il-famuż Covid-19 u wkoll dwar x'għandhom jagħmlu dawk il-vulnerabbli fis-soċjetà. Frank b'mod ċar jgħid li dawk li kienu meqjusa vulnerabbli lbieraħ, għandhom iqisu lilhom infushom vulnerabbli llum ukoll. Hu jagħti l-pariri sabiex jibqgħu jieħdu ħsieb saħħithom, speċjalment billi jevitaw kuntatt ma' nies li ma jafux, jevitaw postijiet magħluqa, jilbsu maskri jew visors, u jieħdu ħsieb li jżommu idejhom u wiċċhom nadif. Barra minn dan isemmi l-importanza li wieħed ikun attiv, jieħu l-vitamini u jkompli jieħu ħsieb saħħtu. Hu jgħid, "il-gwerra ma spiċċatx. L-ewwel battalja spiċċat." Hu jispjega li għandna nitgħalmu mill-istorja u jagħti l-eżempju ta' x'kien ġara fil-pandemija tal-influwenza Spanjola.